Nye Ski videregående skole

Nye Ski videregående skole er en fremtidig videregående skole i Ski sentrum i Nordre Follo kommune, planlagt for åpning august 2025. Den nye skolen skal romme 1100 elever og cirka 220 ansatte, og vil tilby opplæringstilbud innenfor studieforberedende og yrkesfaglige utdanningsprogram, samt tilrettelagt opplæring. 

I tillegg til ny videregående skole skal anlegget inneholde Nordre Follos folkebibliotek, kulturskole og felles idrettshall. Det er inngått samarbeidsavtale mellom Viken fylkeskommune og Nordre Follo kommune som regulerer blant annet kostnadsfordeling og sambruk av areal. Det bygges felles idrettshall for kommunen og fylkeskommunen, hvor hallen disponeres av videregående skole på dagtid, og av kommunen/idretten på ettermiddags-/kveldstid og i helgen. I tillegg vil det bygges et offentlig parkeringshus med 200 parkeringsplasser. 

Den nye skolen vil, sammen med kulturskole og folkebibliotek, kunne bli en viktig del av sentrums- og samfunnsutviklingen i regionen basert på sambruk av lokaler og funksjoner og samarbeid om kulturprosjekter. Når det nye undervisningsanlegg står klart til bruk, skal elevplassene fra Drømtorp videregående skole flyttes til den nye skolen. Det vil også utdanningsprogrammet musikk, dans og drama ved Ski videregående skole.

Arkitektur 
I 2020 ble det avholdt arkitektkonkurranse for den nye skolen. Den 15. desember 2020 ble Forslaget "Gullrekka" fra Rambøll Norge as kåret som vinner. Nye Ski vgs vil være et naturlig og attraktivt omdreiningspunkt for en videreutvikling av Skis identitet som et urbant, skjermet, grønt og levende bysentrum, i tråd med de krav og visjoner som framgår av regulering og konkurransegrunnlag. 

Bygget er utformet som en plattform av tilbud til byen og anleggets fremtoning er levende og variert. Ved å åpne opp med store vinduer på biblioteket og til dansesalene på tredje og fjerdeplan, vil skolen virke mindre lukket. Arkitekten har også bevisst tatt i bruk vegetasjon som er med på å øke det biologiske mangfoldet både på bakkeplan og på tak. Det er også lagt opp til solceller på taket.

Utsettelse 
Skolen skulle opprinnelig stå klar i 2020, men er foreløpig utsatt til 2025. Første spadetak er ikke blitt gjort.

Referanser 

Utdanning i Nordre Follo
Videregående skoler i Viken